Diari Oficial de la Generalitat Valenciana


Sumari del DOGV 3411, del 13-01-1999 (1999/148)

ACORD de 15 de desembre de 1998, del Govern Valencià, pel qual s'autoritza determinat ajustament en l'annex de transferències corrents del programa 322.10, Foment de l'Ocupació i l'Economia Social, per a l'habilitació de dues línies de subvenció nominatives per import de 5.472.877 pessetes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3411

Data del DOGV
:   13-01-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/148


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 15 de desembre de 1998, del Govern Valencià, pel qual s'autoritza determinat ajustament en l'annex de transferències corrents del programa 322.10, Foment de l'Ocupació i l'Economia Social, per a l'habilitació de dues línies de subvenció nominatives per import de 5.472.877 pessetes. [1999/M148]
  
El Govern Valencià, en la reunió del dia 15 de desembre de 1998, adoptà l'acord següent:
  
La Conselleria d'Ocupació, Indústria i Comerç ha proposat determinat ajustament en l'annex de transferències corrents del programa 322.10, Foment de l'Ocupació i l'Economia Social, a fi d'habilitar dues línies de subvenció, una d'elles Iniciativa comunitària Ocupació-Horizon Clea per a donar cobertura pressupostària a la subvenció prevista per a la Federació Valenciana d'Empreses Cooperatives i de Treball Associat per al finançament de les despeses del mes de gener de 1998 del projecte Clea, actuació que està cofinançada amb el Fons Social Europeu (iniciatives comunitàries), i d'altra banda, afrontar compromisos pendents adquirits com cal d'exercicis anteriors, que es deriven d'un conveni de col·laboració amb l'Associació Kolectivo Jóvenes Parque per al desenvolupament del projecte Nosotros Mismos.
  
En aquest sentit, en virtut del que disposen els articles 17 i 18 de la Llei 15/1997, de 29 de desembre, de Pressupostos de la Generalitat Valenciana per a l'exercici 1998, a proposta del conseller d'Economia, Hisenda i Administració Pública, el Govern Valencià, acorda:
  
Primer
  
Autoritzar l'ajustament en l'annex de transferències corrents del programa 322.10, Foment de l'Ocupació i l'Economia Social, en la línia de subvenció 2586:
  
Segon
  
Autoritzar la inclusió de dues línies de subvenció en l'annex de transferències corrents del programa 322.10 Foment de l'Ocupació i l'Economia Social, les dades descriptives i import de les quals es detallen a continuació:
  
- Denominació: Iniciativa comunitària Ocupació-Horizon Clea.
  
Import: 4.964.820 pessetes.
  
Beneficiaris previstos: Federació Valenciana d'Empreses Cooperatives i de Treball Associat.
  
Normativa reguladora: article 45.d) TRLHPGV.
  
Descripció i finalitats: pròrroga projecte Clea sobre desenvolupament i realització de programes formatius i prestació de suport en la xarxa de desenvolupament local.
  
Codi comptable: 1994
  
Tipus: nominativa.
  
Aportació Generalitat Valenciana:
  
No condicionada: 0
  
Condicionada: 1.241.205
  
Fons finalistes: FSE. Iniciatives Comunitàries: 3.723.615
  
- Denominació: Iniciativa comunitària Ocupació-Horizon Nosotros Mismos.
  
Import: 508.057 pessetes.
  
Beneficiaris previstos: Kolectivo Parque.
  
Normativa reguladora: article 45.d) TRLHPGV.
  
Descripció i finalitats: Projecte Horizon Nosotros Mismos per a articular l'estructura que coordine les distintes accions de caràcter social, econòmic i cultural per a crear un teixit social, capaç de resoldre l'exclusió social.
  
Codi comptable: 1996
  
Tipus: nominativa.
  
Fons propis: 508.057 pessetes.
  
Valencia, 15 de desembre de 1998
  
El conseller secretari del Govern Valencià,